Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Πολωνίας σε κοινοτικά προγράμματα στους τομείς της κατάρτισης και της εκπαίδευσης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Ευρωπαϊκό Συμβούλιο του Ελσίνκι, τον Δεκέμβριο 1999, επιβεβαίωσε τη διαδικασία διεύρυνσης που εγκαινιάστηκε κατά τη συνεδρίασή του τον Δεκέμβριο του 1997 στο Λουξεμβούργο. Ανανέωσε την ενισχυμένη προενταξιακή στρατηγική που καθόρισε το 1997, στην οποία περιλαμβάνεται η συμμετοχή των 13 υποψήφιων κρατών σε κοινοτικά προγράμματα ως σημαντικό μέρος της εν λόγω στρατηγικής.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Στην περίπτωση των προγραμμάτων εκπαίδευσης, κατάρτισης και νεολαίας, όλες οι ΧΚΑΕ συμμετείχαν το 1999 στην πρώτη φάση των προγραμμάτων Leonardo da Vinci και Σωκράτης, καθώς και στο πρόγραμμα Νεολαία για την Ευρώπη. Ορισμένες εξ αυτών άρχισαν να συμμετέχουν στα εν λόγω προγράμματα ήδη από το 1997, ενώ άλλες άρχισαν να συμμετέχουν το 1998 και άλλες το 1999. Η συμμετοχή των προαναφερόμενων χωρών στα προγράμματα αυτά αποτελεί σημαντικό στοιχείο της προενταξιακής διαδικασίας τους. Η ισχύς των αποφάσεων των Συμβουλίων Σύνδεσης για τον καθορισμό των λεπτομερειών της εν λόγω συμμετοχής, καθώς και των αποφάσεων για τη θέσπιση των ίδιων των προγραμμάτων, έληξε στις 31 Δεκεμβρίου 1999.

Τα προγενέστερα προγράμματα διαδέχεται το δεύτερο στάδιο του προγράμματος Leonardo da Vinci, του Σωκράτης, καθώς και νέο πρόγραμμα για τη Νεολαία. Σύμφωνα με τις αποφάσεις για την εγκαθίδρυση της δεύτερης φάσης των προγραμμάτων Leonardo da Vinci και Σωκράτης, παρέχεται στις ΧΚΑΕ η δυνατότητα συμμετοχής στα προγράμματα αυτά. Παρόμοια διάταξη περιλαμβάνεται στο σχέδιο απόφασης του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης Νεολαία, που διανύει τη διαδικασία έκδοσης.

Όλες οι ΧΚΑΕ επιβεβαίωσαν την προθυμία τους να συμμετάσχουν στα νέα προγράμματα από το 2000, και να καταβάλουν τη χρηματοδοτική συμβολή τους, εν μέρει από τον εθνικό προϋπολογισμό τους και εν μέρει από την ετήσια χορήγηση Phare. Όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, της 12ης και 13ης Δεκεμβρίου 1997, η χρηματοδοτική συμβολή των ίδιων των ενδιαφερομένων χωρών αυξάνεται σταθερά.

Δεδομένης της διεθνικής φύσης των προγραμμάτων αυτών, είναι προς το συμφέρον όλων των μερών οι δραστηριότητες που έχουν αναληφθεί στο πλαίσιο των προγραμμάτων της πρώτης γενεάς να μπορέσουν να συνεχιστούν χωρίς διακοπή στο πλαίσιο των προγραμμάτων που θα διαδεχθούν τα υπάρχοντα.

Προκειμένου να παράσχει στις ΧΚΑΕ τη δυνατότητα να συμμετάσχουν στα νέα αυτά προγράμματα ευθύς εξαρχής, η Επιτροπή έχει υποβάλει πρόταση για έκδοση δύο αποφάσεων εκάστου Συμβουλίου Σύνδεσης, μία για τα δύο προγράμματα που είναι ήδη σε ισχύ, το Leonardo da Vinci II και το Σωκράτης, και μία για το πρόγραμμα Νεολαία. Επομένως, θα μπορούσε να προηγηθεί η έκδοση των προτεινόμενων αποφάσεων σχετικά με τα προγράμματα Leonardo da Vinci II και Σωκράτης II και να ακολουθήσει η έκδοση των προτεινόμενων αποφάσεων σχετικά με το πρόγραμμα Νεολαία μόλις τεθεί σε ισχύ η απόφαση για τη θέσπιση του προγράμματος.

Τα κύρια θέματα που εξετάζονται στα προτεινόμενα σχέδια αποφάσεων των Συμβουλίων Σύνδεσης είναι τα εξής:

*τα έργα και οι πρωτοβουλίες που υποβάλλουν οι συμμετέχοντες από τις ΧΚΑΕ υπόκεινται στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη όσον αφορά, ειδικότερα, την υποβολή, την αξιολόγηση και την επιλογή αιτήσεων και έργων, τις αρμοδιότητες των εθνικών διαρθρώσεων όσον αφορά την εφαρμογή των προγραμμάτων και τις δραστηριότητες που αφορούν την παρακολούθηση της συμμετοχής τους στα προγράμματα.

*οι ΧΚΑΕ καταβάλλουν ετήσια συνεισφορά στα προγράμματα, όπως θεσπίζεται στις αποφάσεις των Συμβουλίων Σύνδεσης. Η εν λόγω συνεισφορά δεν επιστρέφεται στις ΧΚΑΕ εάν, στο τέλος του έτους, τα αποτελέσματα αποδεικνύονται κατώτερα της καταβληθείσας συνεισφοράς.

*όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, οι ΧΚΑΕ θα καλούνται να συμμετέχουν στις επιτροπές των προγραμμάτων ως παρατηρητές, για τα θέματα που τις αφορούν.

*οι αποφάσεις θα εφαρμόζονται σε όλη τη διάρκεια των προγραμμάτων και θα τεθούν σε ισχύ την ημέρα έκδοσής τους.

Η έγκαιρη έκδοση των αποφάσεων των Συμβουλίων Σύνδεσης θα παράσχει στις υποψήφιες χώρες τη δυνατότητα να συνεχίσουν απρόσκοπτα την ένταξή τους σε κοινοτικά δίκτυα και άλλες δραστηριότητες στους τομείς της εκπαίδευσης, της επαγγελματικής κατάρτισης και της νεολαίας.

Συνεπώς, το Συμβούλιο καλείται να εγκρίνει την συνημμένη προτάση αποφάσης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Πολωνίας σε κοινοτικά προγράμματα στους τομείς της κατάρτισης και της εκπαίδευσης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Πολωνίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής:

(1) Το πρόσθετο πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, συνήφθη με απόφαση του Συμβουλίου και της Επιτροπής της 4ης Δεκεμβρίου 1995.

(2) Σύμφωνα με το άρθρο 1 του πρόσθετου πρωτοκόλλου, η Πολωνία μπορεί να συμμετέχει στα κοινοτικά προγράμματα πλαίσια, σε ειδικά προγράμματα, σε έργα ή άλλες δράσεις ιδίως στον τομέα της κατάρτισης και της εκπαίδευσης και, σύμφωνα με το άρθρο 2, οι όροι και οι προϋποθέσεις για τη συμμετοχή της Πολωνίας στις δραστηριότητες αυτές αποφασίζονται από το Συμβούλιο Σύνδεσης.

(3) Σύμφωνα με την απόφαση αριθ. 1/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, της 27ης Φεβρουαρίου 1998 [1], η Πολωνία έχει συμμετάσχει στο πρώτο στάδιο των προγραμμάτων Leonardo da Vinci και Σωκράτης από την 1η Μαρτίου 1998.

[1] ΕΕ L 76 της 13.3.1998, σ. 33.

(4) Η απόφαση 1999/382/EΚ του Συμβουλίου, της 26ης Απριλίου 1999, για τη θέσπιση του δεύτερου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci" [2] και, ιδίως, το άρθρο 10, και η απόφαση 253/2000/EΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης" [3] και, ιδίως, το άρθρο 12, προβλέπουν ότι οι συνδεδεμένες χώρες της Κεντρικής και Ανατολικής Ευρώπης μπορούν να συμμετέχουν στα προγράμματα αυτά σύμφωνα με τους όρους που καθορίζονται στις ευρωπαϊκές συμφωνίες, στα πρωτόκολλά τους και στις αποφάσεις των αντίστοιχων Συμβουλίων Σύνδεσης,

[2] ΕΕ L 146 της 11.6.1999, σ. 33.

[3] ΕΕ L 28 της 3.2.2000, σ. 1.

ΑΠΟΦΑΣΙΖΕΙ:

Η θέση που πρέπει να λάβει η Κοινότητα στο Συμβούλιο Σύνδεσης που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, όσον αφορά τη συμμετοχή της Πολωνίας σε κοινοτικά προγράμματα στους τομείς της κατάρτισης και της εκπαίδευσης, είναι το συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο

ΑΠΟΦΑΣΗΣ αριθ. .../2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου

της ....

για την έγκριση των όρων και των προϋποθέσεων συμμετοχής της Δημοκρατίας της Πολωνίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, σχετικά με τη συμμετοχή της Πολωνίας σε κοινοτικά προγράμματα και, ιδίως, τα άρθρα 1 και 2 [4],

[4] ΕΕ L 317 της 30.12.1995, σ. 35.

Εκτιμώντας τα εξής:

(1) Σύμφωνα με το άρθρο 1 του πρόσθετου πρωτοκόλλου, η Πολωνία μπορεί να συμμετέχει σε προγράμματα πλαίσια, ειδικά προγράμματα, έργα ή άλλες δράσεις της Κοινότητας, ιδίως δε στους τομείς της εκπαίδευσης και της κατάρτισης.

(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις για τη συμμετοχή της Πολωνίας σε αυτές τις δραστηριότητες αποφασίζονται από το Συμβούλιο Σύνδεσης.

(3) Σύμφωνα με την απόφαση αριθ. 1/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, της 27ης Φεβρουαρίου 1998 [5], η Πολωνία έχει συμμετάσχει στο πρώτο στάδιο των προγραμμάτων Leonardo da Vinci και Σωκράτης από την 1η Μαρτίου 1998 και εξέφρασε την επιθυμία να συμμετάσχει στο δεύτερο στάδιο των προγραμμάτων,

[5] ΕΕ L 76 της 13.3.1998, σ. 33.

ΑΠΟΦΑΣΙΖΕΙ:

Άρθρο 1

Η Πολωνία συμμετέχει στο δεύτερο στάδιο των προγραμμάτων της Ευρωπαϊκής Κοινότητας Leonardo da Vinci και Σωκράτης (εφεξής "Leonardo da Vinci II" και "Σωκράτης II"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για όλη τη διάρκεια των προγραμμάτων Leonardo da Vinci II και Σωκράτης II, αρχής γενομένης από 1ης Ιανουαρίου 2000.

Άρθρο 3

Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I Όροι και προϋποθέσεις για τη συμμετοχή της Δημοκρατίας της Πολωνίας στα προγράμματα Leonardo da Vinci II και Σωκράτης II

1. Η Πολωνία θα συμμετέχει στις δραστηριότητες των προγραμμάτων Leonardo da Vinci II και Σωκράτης II (εφεξής "τα προγράμματα") σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση 1999/382/EΚ του Συμβουλίου, της 26ης Απριλίου 1999, και στην απόφαση 253/2000/EΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση αυτών των κοινοτικών προγραμμάτων δράσης, εκτός εάν ορίζεται διαφορετικά στην παρούσα απόφαση.

2. Σύμφωνα με τους όρους του άρθρου 5 των αποφάσεων σχετικά με τα προγράμματα Leonardo da Vinci II και Σωκράτης II, καθώς και με τις διατάξεις που θεσπίζει η Επιτροπή σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία των προγραμμάτων Leonardo da Vinci και Σωκράτης, η Πολωνία θεσπίζει τις κατάλληλες διαρθρώσεις για τη συντονισμένη διαχείριση της εφαρμογής των δράσεων των προγραμμάτων σε εθνικό επίπεδο και λαμβάνει τα απαραίτητα μέτρα για να εξασφαλίσει την επαρκή χρηματοδότηση των εν λόγω Γραφείων, τα οποία θα λαμβάνουν επιδοτήσεις για τις δραστηριότητές τους. Η Πολωνία θα λάβει κάθε απαραίτητο μέτρο για την αποτελεσματική λειτουργία των προγραμμάτων σε εθνικό επίπεδο.

3. Για να συμμετέχει στα προγράμματα, η Πολωνία θα καταβάλλει ετήσια συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ..

Εάν κριθεί απαραίτητο, για να ληφθεί υπόψη η εξέλιξη των προγραμμάτων ή η εξέλιξη της ικανότητας απορρόφησης της Πολωνίας, η Επιτροπή Σύνδεσης εξουσιοδοτείται να επιφέρει προσαρμογές στην ως άνω συνεισφορά, προκειμένου να αποφεύγονται δημοσιονομικές ανισορροπίες κατά την υλοποίηση των προγραμμάτων.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και άτομα στην Πολωνία θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας.

Η Επιτροπή δύναται να λάβει υπόψη της τους Πολωνούς εμπειρογνώμονες κατά τον διορισμό ανεξάρτητων εμπειρογνωμόνων, σύμφωνα με τις σχετικές διατάξεις των αποφάσεων για τη θέσπιση των προγραμμάτων που θα την επικουρούν κατά την αξιολόγηση των έργων.

5. Για να εξασφαλιστεί η κοινοτική διάσταση των προγραμμάτων που θα είναι επιλέξιμα για κοινοτική χρηματοδοτική υποστήριξη, τα έργα και οι δραστηριότητες θα πρέπει να περιλαμβάνουν τουλάχιστον έναν εταίρο από κράτος μέλος της Κοινότητας.

6. Για τις δραστηριότητες κινητικότητας που αναφέρονται στο παράρτημα Ι, τμήμα ΙΙΙ.1 της απόφασης σχετικά με το πρόγραμμα Leonardo da Vinci II και για τις αποκεντρωμένες δράσεις του προγράμματος Σωκράτης, καθώς και για τη χρηματοδοτική στήριξη των Εθνικών Γραφείων, σύμφωνα με το ανωτέρω σημείο 2, χορηγούνται πόροι στην Πολωνία με βάση την ετήσια κατανομή του προϋπολογισμού του εκάστοτε προγράμματος, που αποφασίζεται σε κοινοτικό επίπεδο, και τη συνεισφορά της Πολωνίας στο πρόγραμμα. Το μέγιστο ύψος χρηματοδοτικής υποστήριξης των δραστηριοτήτων των Εθνικών Γραφείων δεν θα υπερβαίνει το 50% του προϋπολογισμού των προγραμμάτων εργασίας των Εθνικών Γραφείων.

7. Τα κράτη μέλη της Κοινότητας και η Πολωνία θα καταβάλλουν κάθε δυνατή προσπάθεια, στο πλαίσιο των κειμένων διατάξεων, για να διευκολύνουν την ελεύθερη κυκλοφορία και διαμονή των σπουδαστών, των διδασκόντων, των καταρτιζόμενων, των επιμορφωτών, των διοικητικών υπαλλήλων των πανεπιστημίων, των νέων και άλλων επιλέξιμων ατόμων για τα προγράμματα, που μετακινούνται μεταξύ της Πολωνίας και των κρατών μελών της Κοινότητας με σκοπό τη συμμετοχή τους σε δραστηριότητες που καλύπτονται από την παρούσα απόφαση.

8. Οι δραστηριότητες που καλύπτει η παρούσα απόφαση απαλλάσσονται από τους πολωνικούς έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στο πλαίσιο αυτών των δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις που διέπουν τα προγράμματα Leonardo da Vinci II και Σωκράτης II (άρθρα 13 και 14 αντιστοίχως), η συμμετοχή της Πολωνίας στα προγράμματα θα παρακολουθείται διαρκώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Πολωνίας. Η Πολωνία θα υποβάλλει τις σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10.Σύμφωνα με τους χρηματοδοτικούς κανονισμούς της Κοινότητας, οι συμβατικές ρυθμίσεις που συνάπτονται με πολωνικούς φορείς ή από αυτούς προβλέπουν τη διενέργεια λογιστικών και άλλων ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Λογιστικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες πολωνικές αρχές παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων γενικών και λογιστικών ελέγχων.

Οι διατάξεις που θεσπίζει η Επιτροπή σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία των προγραμμάτων Leonardo da Vinci και Σωκράτης, εφαρμόζονται στις σχέσεις μεταξύ της Πολωνίας, της Επιτροπής και των πολωνικών Εθνικών Γραφείων. Σε περίπτωση παρατυπίας, αμέλειας ή απάτης που μπορεί να καταλογιστεί στα πολωνικά Εθνικά Γραφεία, υπεύθυνες για τη μη ανάκτηση των πόρων θεωρούνται οι πολωνικές αρχές.

11.Με την επιφύλαξη των διαδικασιών που αναφέρονται στο άρθρο 7 της απόφασης για το πρόγραμμα Leonardo da Vinci II και στο άρθρο 8 της απόφασης για το πρόγραμμα Σωκράτης II, αντιπρόσωποι της Πολωνίας θα συμμετέχουν ως παρατηρητές στις επιτροπές των προγραμμάτων, για τα θέματα που τους αφορούν. Οι αντιπρόσωποι της Πολωνίας δεν παρίστανται κατά τη συζήτηση άλλων θεμάτων καθώς και κατά τις ψηφοφορίες που διεξάγονται στο πλαίσιο των εν λόγω επιτροπών.

12.Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μια από τις επίσημες γλώσσες της Κοινότητας.

13.Η Κοινότητα και η Πολωνία δύνανται, ανά πάσα στιγμή, να προβούν σε καταγγελία δραστηριοτήτων που διεξάγονται βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα έργα και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ II Χρηματοδοτική συνεισφορά της Δημοκρατίας της Πολωνίαςστα προγράμματα Leonardo da Vinci II και Σωκράτης II

1. Leonardo da Vinci

Η χρηματοδοτική συνεισφορά που θα καταβάλει η Πολωνία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Leonardo da Vinci II είναι η ακόλουθη (σε EUR):

>ΘΕΣΗ ΠIΝΑΚΑ>

2. Σωκράτης

Η χρηματοδοτική συνεισφορά που θα καταβάλει η Πολωνία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Σωκράτης II το 2000 ανέρχεται σε 11.491.000 EUR.

Η συνεισφορά που θα καταβάλει η Πολωνία για τα επόμενα έτη του προγράμματος θα αποφασιστεί από το Συμβούλιο Σύνδεσης κατά το έτος 2000.

3. Η Πολωνία θα καταβάλει την προαναφερθείσα συνεισφορά εν μέρει από τον εθνικό προϋπολογισμό της και εν μέρει από το Εθνικό Πρόγραμμα PHARE για τη Πολωνία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στη Πολωνία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Πολωνίας, από την οποία θα προβαίνει σε πληρωμές ανταποκρινόμενη στις ετήσιες προσκλήσεις της Επιτροπής για καταβολή κεφαλαίων.

4. Τα απαιτούμενα κεφάλαια PHARE ζητούνται σύμφωνα με το ακόλουθο χρονοδιάγραμμα:

- 7 665 470 EUR για συνεισφορά στο πρόγραμμα Σωκράτης II το 2000.

- για συνεισφορά στο πρόγραμμα Leonardo da Vinci II, απαιτούνται τα ακόλουθα ετήσια ποσά (σε EUR)

>ΘΕΣΗ ΠIΝΑΚΑ>

Το υπόλοιπο της συνεισφοράς της Πολωνίας θα καλυφθεί από τον κρατικό προϋπολογισμό της.

5. Εφαρμόζεται ο δημοσιονομικός κανονισμός που διέπει τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Πολωνίας.

Οι δαπάνες ταξιδίου και διαμονής των αντιπροσώπων και των εμπειρογνωμόνων της Πολωνίας για τη συμμετοχή τους ως παρατηρητών στις εργασίες των επιτροπών που αναφέρονται στο παράρτημα Ι, σημείο 11 ή σε άλλες συνεδριάσεις που συνδέονται με την υλοποίηση των προγραμμάτων, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

6. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στην Πολωνία πρόσκληση για την καταβολή κεφαλαίων που αντιστοιχούν στη συνεισφορά της σε έκαστο πρόγραμμα στο πλαίσιο της παρούσας απόφασης.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Πολωνίας θα καταβάλλεται σύμφωνα με την πρόσκληση για καταβολή κεφαλαίων:

- μέχρι την 1η Μαΐου για το τμήμα που καταβάλλεται από τον κρατικό προϋπολογισμό της, με την προϋπόθεση ότι η πρόσκληση για καταβολή κεφαλαίων θα έχει αποσταλεί από την Επιτροπή πριν από την 1η Απριλίου ή, το αργότερο, ένα μήνα μετά την πρόσκληση για καταβολή κεφαλαίων σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά θα έχουν μεταφερθεί στην Πολωνία μέχρι τη συγκεκριμένη ημερομηνία ή, το αργότερα, εντός 30 ημερών από τη μεταφορά των εν λόγω κεφαλαίων στην Πολωνία.

Οποιαδήποτε καθυστέρηση στην πληρωμή της συνεισφοράς θα οδηγεί σε καταβολή τόκων από την Πολωνία για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα την ημερομηνία λήξης της προθεσμίας για τις πράξεις σε ευρώ, προσαυξημένο κατά 1,5 εκατοστιαίες μονάδες.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλος της δρασης

Συμμετοχή της Πολωνίας στα προγράμματα Leonardo da Vinci και Σωκράτης

2. Σχετικο κονδυλιο του προϋπολογισμου

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

6091 Έσοδα που προέρχονται από τη συμμετοχή συνδεδεμένων χωρών της Κεντρικής Ευρώπης σε κοινοτικά προγράμματα.

3. Νομικη βαση

Η Συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2.

το πρόσθετο πρωτόκολλο της ευρωπαϊκής συμφωνίας με την Πολωνία, που προβλέπει τη συμμετοχή σε κοινοτικά προγράμματα.

η απόφαση αριθ. 1999/382/EΚ του Συμβουλίου, της 26ης Απριλίου 1999, για τη θέσπιση του δευτέρου σταδίου του κοινοτικού προγράμματος δράσης στον τομέα της επαγγελματικής κατάρτισης "Leonardo da Vinci" και, ιδίως, το άρθρο 10.

η απόφαση αριθ. 253/2000/EΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος "Σωκράτης" και, ιδίως, το άρθρο 12.

4. Περιγραφη της Ενεργειασ

4.1 Γενικός στόχος

Το πρόσθετο πρωτόκολλο της ευρωπαϊκής συμφωνίας με την Πολωνία προβλέπει τη συμμετοχή της εν λόγω χώρας σε κοινοτικά προγράμματα σε ευρύ φάσμα τομέων, στους οποίους περιλαμβάνονται η εκπαίδευση και η επαγγελματική κατάρτιση.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα παράσχει επίσης τη δυνατότητα στην Πολωνία να εξοικειωθεί με τις διαδικασίες και τις μεθόδους που χρησιμοποιούνται σε κοινοτικά προγράμματα.

Η Πολωνία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Μαρτίου 1998. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Πολωνίας στα εν λόγω προγράμματα αποτελεί τμήμα της ενισχυμένης προενταξιακής στρατηγικής η οποία θα βοηθήσει την εν λόγω χώρα στην προετοιμασία της για τη μελλοντική προσχώρηση στην Ένωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Πολωνίας. Η ισχύς της απόφασης του Συμβουλίου Σύνδεσης της 27ης Οκτωβρίου 1998, με την οποία καθιερώνεται η συμμετοχή της Πολωνίας στο πρώτο στάδιο των προγραμμάτων αυτών, έληξε στις 31 Δεκεμβρίου 1999.

Στόχος του παρόντος νέου σχεδίου απόφασης του Συμβουλίου Σύνδεσης είναι να συμβάλει στη συνέχιση της συμμετοχής της Πολωνίας και να εξασφαλίσει τη συνέχεια μεταξύ του πρώτου και του δεύτερου σταδίου των εν λόγω προγραμμάτων. Κατά τον ίδιο τρόπο, καθορίζει τους όρους, ειδικότερα όσον αφορά τη χρηματοδοτική συνεισφορά της Πολωνίας, καθώς και πρακτικές ρυθμίσεις για τη συμμετοχή στα εν λόγω προγράμματα.

4.2 Χρονική διάρκεια της ενέργειας και ρυθμίσεις για την ανανέωσή της

Μέχρι το τέλος των εν λόγω κοινοτικών προγραμμάτων, δηλαδή τις 31.12.2006.

5. Καταταξη των δαπανων / εσοδων

5.1 Μη υποχρεωτικές δαπάνες

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 3 του πρόσθετο πρωτοκόλλου της ευρωπαϊκής συμφωνίας ορίζει ότι η ίδια η Πολωνία θα καλύπτει το κόστος που απορρέει από τη συμμετοχή της, η εν λόγω χώρα θα καλείται να καταβάλλει συνεισφορά για τη συμμετοχή της στα προγράμματα. Εφόσον το ίδιο άρθρο ορίζει ότι η Κοινότητα μπορεί να συμπληρώνει τη συνεισφορά της Πολωνίας, η Πολωνία θα συνεισφέρει μόνον ένα μέρος από τον κρατικό προϋπολογισμό της. Το υπόλοιπο της συνεισφοράς θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στην Πολωνία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Πολωνίας, από την οποία θα προβαίνει σε πληρωμές ανταποκρινόμενη στις ετήσιες προσκλήσεις της Επιτροπής για καταβολή κεφαλαίων. Το σύνολο της συνεισφοράς, μόλις καταβάλλεται από την Πολωνία, θα μεταφέρεται στη θέση 6091 των εσόδων του προϋπολογισμού της ΕΕ.

6. Ειδοσ των δαπανων / εσοδων

-επιδότηση κατά 100%

-επιδότηση για συγχρηματοδότηση από κοινού με άλλες χρηματοδοτικές πηγές του δημόσιου ή του ιδιωτικού τομέα

-δεν θα επιστραφεί κανένα ποσό του συνόλου ή μέρους της κοινοτικής συνεισφοράς

-όσον αφορά τα έσοδα, η συνεισφορά της Πολωνίας που προορίζεται να καλύψει το κόστος συμμετοχής της καταλογίζεται στη θέση 6091. τα έσοδα θα διατίθενται στα κεφάλαια που αφορούν τις δαπάνες για τα δύο εν λόγω προγράμματα και, όπου κρίνεται σκόπιμο, στα αντίστοιχα κεφάλαια των δαπανών λειτουργίας. τα συνολικά προβλεπόμενα έσοδα αναφέρονται στην παράγραφο 7.4.

7. Δημοσιονομικεσ επιπτωσεισ

7.1 Τρόπος υπολογισμού του συνολικού κόστους της ενέργειας (σχέση μεταξύ επιμέρους και συνολικού κόστους)

Σύμφωνα με το πρόσθετο πρωτόκολλο της ευρωπαϊκής συμφωνίας με την Πολωνία, οι ρυθμίσεις που αφορούν τη χρηματοδότηση και τον προϋπολογισμό των δύο συγκεκριμένων προγραμμάτων εξετάζονται στη συνέχεια. για τη συνεισφορά της Πολωνίας συνεκτιμώνται δύο στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό των προγραμμάτων (την προβλεπόμενη ετήσια κατανομή του προϋπολογισμού του προγράμματος Leonardo da Vinci και το προσχέδιο προϋπολογισμού για το πρόγραμμα Σωκράτης για το 2000), η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρώτο στάδιο των προγραμμάτων Leonardo da Vinci και Σωκράτης.

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι προβλεπόμενες αυτές διοικητικές δαπάνες ανέρχονται ετησίως σε 24.000 EUR για το πρόγραμμα Leonardo da Vinci και σε 50.000 EUR για το πρόγραμμα Σωκράτης.

Η Πολωνία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού προϋπολογισμού της για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή κόστους ανά δραστηριότητα (σε EUR)

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες κ.λπ., που περιλαμβάνονται στο τμήμα Β του προϋπολογισμού

π.υ.: έως ένα ανώτατο όριο, κατ'αναλογία των πιστώσεων αυτού του τύπου στις χορηγήσεις της Ευρώπης των 15 για τα προγράμματα Leonardo da Vinci και Σωκράτης, αλλά εντός των επιτρεπομένων ορίων από το μέρος της εισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα πιστώσεων αναλήψεων υποχρεώσεων και πιστώσεων πληρωμών

Ποσά προς καταλογισμό στη θέση B7-030

>ΘΕΣΗ ΠIΝΑΚΑ>

Τα προβλεπόμενα ετήσια έσοδα έχουν ως εξής:

>ΘΕΣΗ ΠIΝΑΚΑ>

8. Μετρα για την καταπολεμηση τησ απατησ

Όλες οι συμβάσεις, συμφωνίες και λοιπές νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις. Αυτές υφίστανται ανάλυση από απόψεως περιεχομένου και επιλεξιμότητας της δαπάνης, σύμφωνα με το στόχο της κοινοτικής χρηματοδότησης.

Οι διατάξεις για την καταπολέμηση της απάτης των βασικών κεφαλαίων του προϋπολογισμού ισχύουν και για την παρούσα θέση, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής Ευρώπης.

9. Στοιχεια αναλυσησ κοστουσ-αποδοτικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η δράση

Με το άνοιγμα των προγραμμάτων Leonardo da Vinci II και Σωκράτης II στην Πολωνία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για την εκπαίδευση και την κατάρτιση είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να παρουσιάζουν πρωτοβουλίες και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης. Ο στόχος αυτός βασίζεται στη βαθμιαία δημιουργία ενός ανοικτού ευρωπαϊκού χώρου για εκπαίδευση και κατάρτιση.

Στον τομέα της εκπαίδευσης, κύριος στόχος του προγράμματος Σωκράτης II είναι η συμβoλή στην ανάπτυξη της πoιoτικής εκπαίδευσης με την ενθάρρυνση της συνεργασίας μεταξύ των κρατών μελών. Οι ειδικοί στόχοι του προγράμματος είναι οι εξής:

-ανάπτυξη της ευρωπαϊκής διάστασης της εκπαίδευσης σε όλα τα επίπεδα ώστε να ενισχυθεί τo πνεύμα τoυ ευρωπαίoυ πoλίτη, με βάση την πoλιτιστική κληρoνoμιά κάθε κράτoυς μέλoυς.

-πρoώθηση της πoιoτικής και της πoσoτικής βελτίωσης της γνώσης των γλωσσών της Ευρωπαϊκής Ένωσης, ιδίως αυτών πoυ είναι λιγότερo διαδεδoμένες και διδάσκoνται λιγότερo, με στόχo την καλύτερη κατανόηση και αλληλεγγύη μεταξύ των λαών της Ευρωπαϊκής Ένωσης και την πρoώθηση της διαπoλιτιστικής διάστασης της εκπαίδευσης.

-πρoώθηση ευρείας και εντατικής συνεργασίας μεταξύ των ιδρυμάτων σε όλα τα επίπεδα της εκπαίδευσης, με την ενίσχυση των πνευματικών και διδακτικών τoυς δυνατoτήτων.

-ενθάρρυνση της κινητικότητας των καθηγητών, ώστε να πρoαχθεί η ευρωπαϊκή διάσταση των σπoυδών και η πoιoτική βελτίωση των πρoσόντων τoυς.

-ενθάρρυνση της κινητικότητας των σπoυδαστών, ώστε να μπoρoύν να oλoκληρώσoυν μέρoς των σπoυδών τoυς σε άλλo κράτoς μέλoς και έτσι να συμβάλoυν στην εδραίωση της ευρωπαϊκής διάστασης στην εκπαίδευση.

-ενθάρρυνση επαφών μεταξύ μαθητών της Ευρωπαϊκής Ένωσης και πρoώθηση της ευρωπαϊκής διάστασης της εκπαίδευσής τoυς.

-ενθάρρυνση της ακαδημαϊκής αναγνώρισης των διπλωμάτων, των περιόδων σπoυδών και άλλων πιστoπoιητικών, με στόχo την ανάπτυξη ενός ανoιχτoύ ευρωπαϊκoύ χώρoυ εκπαίδευσης.

-ενθάρρυνση της ανoιχτής και εξ απoστάσεως εκπαίδευσης στo πλαίσιo των δραστηριoτήτων τoυ πρoγράμματoς.

-πρoώθηση της ανταλλαγής πληρoφoριών και εμπειρίας ώστε η πoικιλoμoρφία και η ιδιαιτερότητα των εκπαιδευτικών συστημάτων των κρατών μελών να απoτελέσει πηγή εμπλoυτισμoύ και αμoιβαίας τόνωσης τoυ ενδιαφέρoντoς.

Στoν τoμέα της επαγγελματικής κατάρτισης, κύριoς στόχoς τoυ πρoγράμματoς Leonardo da Vinci είναι η εφαρμoγή μιας πoλιτικής για την επαγγελματική κατάρτιση πoυ θα στηρίζει και θα συμπληρώνει τη δράση των κρατών μελών. Κύριοι στόχοι του προγράμματος είναι:

-να στηρίξει τη βελτίωση των συστημάτων και των ρυθμίσεων για την επαγγελματική κατάρτιση στα κράτη μέλη με τη βελτίωση της πoιότητας της αρχικής επαγγελματικής κατάρτισης και της μετάβασης των νέων στoν επαγγελματικό στίβo, τη βελτίωση της πoιότητας των ρυθμίσεων πoυ ισχύoυν στα κράτη μέλη για τη συνεχή επαγγελματική κατάρτιση, τη στήριξη της επαγγελματικής ενημέρωσης και καθoδήγησης, την πρoώθηση των ίσων ευκαιριών για άνδρες και γυναίκες στην επαγγελματική κατάρτιση, τη βελτίωση της πoιότητας των ρυθμίσεων για την επαγγελματική κατάρτιση ατόμων με ειδικές ανάγκες, για παράδειγμα, για κoινωνικooικoνoμικoύς, γεωγραφικoύς ή εθνικoύς λόγoυς ή για λόγoυς σωματικής ή πνευματικής αναπηρίας ή έλλειψης/ανεπάρκειας πιστoπoιητικών, με απoτέλεσμα την εξώθησή τoυς σε κoινωνικό απoκλεισμό στην αγoρά εργασίας.

-να στηρίξει τη βελτίωση των μέτρων επαγγελματικής κατάρτισης, συμπεριλαμβανoμένης και της συνεργασίας πανεπιστημίων και βιoμηχανίας, όσoν αφoρά τις επιχειρήσεις και τoυς εργαζoμένoυς: καινoτoμίες στην επαγγελματική κατάρτιση, με στόχo να ληφθoύν υπόψη oι τεχνoλoγικές αλλαγές και oι επιπτώσεις τoυς στην εργασία και τα απαραίτητα πρoσόντα και ικανότητες, επένδυση στη συνέχιση της επαγγελματικής κατάρτισης των εργαζoμένων, μεταφoρά τεχνoλoγικών καινoτoμιών στo πλαίσιo της συνεργασίας μεταξύ επιχειρήσεων και πανεπιστημίων στoν τoμέα της συνεχoύς επαγγελματικής κατάρτισης, πρoώθηση ίσων ευκαιριώv για άνδρες και γυναίκες.

-να στηρίξει την ανάπτυξη των γλωσσικών ικανoτήτων, τη γνώση και τη διάδoση καινoτoμιών στoν τoμέα της επαγγελματικής κατάρτισης.

9.2 Αιτιολόγηση της ενέργειας

-Αναγκαιότητα της κοινοτικής χρηματοδοτικής βοήθειας

Λαμβανομένoυ υπόψη τoυ υψηλoύ κόστoυς συμμετoχής στα πρoγράμματα και της ασταθoύς δημoσιoνoμικής κατάστασης της Πολωνίας, η ενίσχυση από τo πρόγραμμα PHARE έχει oυσιαστική σημασία.

-Επιλογή των τρόπων παρέμβασης

Με τη συνεισφορά από τον κρατικό προϋπολογισμό και από το PHARE, η ενσωμάτωση της Πολωνίας στα εν λόγω προγράμματα θα παράσχει στους πολίτες της τη δυνατότητα να συνεργαστούν με τους ομολόγους τους στα σημερινά κράτη μέλη της ΕΕ. Η ενσωμάτωση των Πολωνών υπαλλήλων σε κοινοτικά δίκτυα θα συμβάλει καθοριστικά στην προετοιμασία της Πολωνίας για τη μελλοντική προσχώρησή της.

-Κύριοι παράγοντες αβεβαιότητας που μπορούν να επηρεάσουν τα ειδικά αποτελέσματα της δράσης.

Δεδoμένoυ ότι τα σχέδια επιλέγoνται σύμφωνα με πoιoτικά κριτήρια, θα είναι δυνατός o υπoλoγισμός τoυ πραγματικoύ αντίκτυπoυ μόνo με βάση την ικανότητα των πολωνικών επιχειρήσεων και των οργανισμών να ανταπoκριθoύν στις πρoσκλήσεις για υπoβoλή πρoτάσεων πoυ θα προκηρύξει η Επιτρoπή στo πλαίσιo των δύο πρoγραμμάτων.

9.3 Παρακολούθηση και αξιολόγηση της δράσης

Οι διαδικασίες παρακoλoύθησης και αξιoλόγησης πoυ περιλαμβάνoνται στα πρoγράμματα Leonardo da Vinci ΙΙ και Σωκράτης ΙΙ (ιδίως όσoν αφoρά την αξιoλόγηση, όπως περιλαμβάνεται στις απoφάσεις για τη θέσπιση των δύο πρoγραμμάτων) θα καλύπτoυν επίσης και δράσεις πoυ χρηματoδoτoύνται για Πολωνούς δικαιoύχoυς.

10. Διοικητικεσ δαπανεσ (τμημα ΙΙΙ, μέρος Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του ανθρώπινου δυναμικού

σε ευρώ

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση των λοιπών διοικητικών δαπανών που απορρέουν από την ενέργεια

σε ευρώ

>ΘΕΣΗ ΠIΝΑΚΑ>

*2 αντιπρόσωποι σε 12 συνεδριάσεις επιτροπών και υποεπιτροπών (8 για το πρόγραμμα Σωκράτης και 4 για το πρόγραμμα Leonardo da Vinci) και 1 αντιπρόσωπος σε 3 συνεδριάσεις της υποεπιτροπής για το πρόγραμμα Σωκράτης

** 2 αντιπρόσωποι σε 5 συνεδριάσεις για το πρόγραμμα Leonardo da Vinci και 1 συμμετέχων σε 19 συνεδριάσεις για το πρόγραμμα Σωκράτης

Οι ανωτέρω δαπάνες θα καλυφθoύν από τα έσoδα (άρθρo 4 παράγραφoς 2 τρίτη περίπτωση τoυ δημoσιoνoμικoύ κανoνισμoύ) πoυ θα πρoέλθoυν από την Πολωνία (βλ. σημείο 5.3 και 7.4 του δημοσιονομικού δελτίου).